लागूऔषध गाँजासहित एक पक्राउ
तनहुँ प्रहरीले लागूऔषध गाँजासहित एक युवकलाई पक्राउ गरेको छ ।  पक्राउ पर्नेमा कास्कीको पोखरा महानगरपालिका–३२ बस्ने २३ वर्षका  अमन भुजेल रहेका छन् ।
अमरराज नहर्कीतनहुँ, जेठ २ गते । तनहुँ प्रहरीले लागूऔषध गाँजासहित एक युवकलाई पक्राउ गरेको छ । पक्राउ पर्नेमा कास्कीको पोखरा महानगरपालिका–३२ बस्ने २३ वर्षका  अमन भुजेल रहेका छन् । भुजेललाई प्रहरीले आइतबार राति पक्राउ गरेको हो । भुजेलको खानतलासी गर्ने क्रममा झोलाभित्र लुकाई राखेको पाँच किलो ८५० ग्राम गाँजा बरामद गरिएको जिल्ला प्रहरी कार्यालय तनहुँका प्रहरी नायव उपरीक्षक युवराज खड्काले बताउनुभयो ।पृथ्वीराजमार्गमा पर्ने तनहुँको शुक्लागण्डकी नगरपालिका–२ कोत्रेमा काठमाडौंबाट पोखरा जाँदै गरेको ग १ ख ८७८८ नं.को बस चेकजाँ गर्नेक्रममा अस्थायी प्रहरी चौकी कोत्रे तनहुँबाट खटिएको प्रहरी टोलीले  पक्राउ गरेको उहाँले जानकारी दिनुभयो । भुजेललाई नियन्त्रणपछि थप अनुसन्धान कार्य भइरहेको प्रहरीले जनाएको छ । 